Joulupukki valloittaa Marsin

Joulupukki valloittaa Marsin (alkuperäiseltä nimeltä Santa Claus Conquers the Martians) on vuonna 1964 valmistunut jouluaiheinen tieteiselokuva, jonka on ohjannut Nicholas Webster. Elokuva on usein Internet Movie Databasen "bottom 100" -listalla. Elokuva tuli uudelleen julkisuuteen 1990-luvulla, kun siitä kerrottiin komediasarjassa Mystery Science Theater 3000.

Elokuva esitettiin Suomessa Yle Teemalla 24. joulukuuta 2007.

Juoni

Marsilaiset Momar ("Mom Martian") ja Kimar ("King Martian") ovat huolissaan siitä, että heidän lapsensa Bomar ("Boy Martian") ja Girmar ("Girl Martian") katsovat liikaa Maan televisiota, erityisesti lastenkanavan haastattelua Joulupukista. Marsilaiset pyytävät apua 800-vuotiaalta Chochemilta, joka sanoo että Marsiin tarvitaan Joulupukin kaltainen hahmo pitämään lapset onnellisena. Marsilaiset päättävät kidnapata Joulupukin Maasta, jotta hän voisi tehdä lahjoja Marsin lapsille. Marsilaiset tuovat mukanaan myös kaksi Maan lasta. Eräs marsilainen, Voldar ei kuitenkaan pidä ajatuksesta, vaan yrittää tappaa Joulupukin ja kaksi lasta, koska uskoo heidän pahentavan Marsin tapoja.

Rooleissa
 John Call – Joulupukki
 Leonard Hicks – Kimar
 Vincent Beck – Voldar
 Bill McCutcheon – Dropo
 Victor Stiles – Billy
 Donna Conforti – Betty
 Chris Month – Bomar
 Pia Zadora – Girlmar
 Charles Renn – Hargo

Lähteet

Aiheesta muualla 

 Elokuva ladattavana Internet Archivessa (public domain)

Yhdysvaltalaiset tieteiselokuvat
Yhdysvaltalaiset fantasiaelokuvat
Vuoden 1964 yhdysvaltalaiset elokuvat
Yhdysvaltalaiset independent-elokuvat
Jouluelokuvat
Mars fiktiossa